خاج سوور کینیا وت: ئاگادار نویسینگەیگ لەناو خەسەخانەیگ کریا ک ئەرا مینەکردن بیسەروشوینەیل دروس کریاگە، وە بیسەروشوینی ١١٢ کەس.
لایەنگرەیل ئی مەزهەوە ک ناو خوەیان نانە وە "کلیسای گود نيوز ناودەوڵەتی" لەبان زەوییگ ٨٠٠ فەدان لە مەردم جیاوە بوینە، لەناو دارسان شکاهولا.
جافیت کەمی وەرپرس پولیس کینیا ک سەردان شوین رویداوەگە کرد وت: ٥٠ کەس لەناو کوشیاگەیل لەناو کۆمەڵە قەورسان پەیا کریانە، وەگەرد ٨ کەسیش وەزنی پەیا کریان، وەلێ فرە لەڕ بوینە و دویای ئەوە مردن.
وتیش؛ ٢٩ کەس رزگار کریا، و هیمان پولیس مینەی کەسەیلیگتر کەێد شایەت زنی بوون.
بول ماکینزی ریبەر مەزهەوەگە لە ١٤ی نیسان دەسگیر کریا، ئەوەیش دویای ئاگادارییگ لە قەور ٣١ کەس لە لایەنگرەیلی.
